title: Valle de Mena
text: Valle de Mena ye un municipio castellanoleyonés d'a provincia de Burgos, situato en a comarca de Las Merindades y partito chudicial de Villarcayo de Merindad de Castilla la Vieja.
  
  A suya población ye de 3.838 habitants (2008), en una superficie de 263,18 km² y una densidat de 14,58 hab/km².
  
  Tot arribando en a val de Mena, chusto antis d'esnabesar a muga por a val d'o río Cadagua, as verdes montanyas y praus, se puet preixinar que o cambio d'administración no va a estar tan furo, no pas tanto parlando de l'orache y pluviometría, sino más a ran cultural, pues a euskaldunización d'ista val vizcaína fa sieglos que i pasó, si ye que plegó a pasar-ie. Y ye de dar, que a suya continación siga a val castellano-burgalesa, con unas trazas muit parellanas en lo que respecta a fisionomía urbana que a vecina val d'o Cadagua, con Valmaseda en a suya capeza.
  
  Encara que perteneixendo a la comarca de Merindades, ista val se troba en vesant norte d'a cordillera Cantabrica, esnabesau por o río Cadagua, que tiene como puesto de naiximiento o lugar con o suyo nombre, y guardau a o sur por os monts de la Peña, y a o norte por sierra de Ordunte, aon que se troba l'entibo tamién con o suyo nombre. Dende una envista eclesiastica ista val fa parti d'a Diocesi de Santander.
  
  Cheolochicament charrando a val de Mena ye una fondada con uns bordes que fan de muga, y se caracteriza por presentar grans espesors de sedimentos. A val ye una excepción dentro d'o contexto de Castilla y León, estando una d'as pocas redoladas de Castiella y a unica de Burgos, que perteneix a la vesant cantabrica. Más que más, as auguas d'o rete hidrografico d'a Val de Mena, son afluents por a ezquierda d'a ría de Bilbao, en a muga enta Baracaldo y a propia Bilbao, que desemboca en o Mar Cantabrico.
  
  Cheografía 
  A localidat de Valle de Mena ye situata a 319 metros d'altaria sobre o livel d'a mar, a una distancia de 119 km de Burgos, a capital d'a suya provincia.
  
  D'o suyo termin municipal fan parte os lugars de Valle de Angulo, Anzo, Arceo, Artieta, Ayega, Barrasa, Bortedo, Burceña, Cadagua, Campillo de Mena, Caniego, Carrasquedo, Concejero, Covides, Entrambasaguas, Gijano, Hornes, Irús, Leciñana de Mena, Lezana de Mena, Maltrana, Maltranilla, Medianas, Menamayor, Nava de Ordunte, Partearroyo, La Presilla, Ribota de Mena, Santa Cruz de Mena, Santa María del Llano de Tudela, Santecilla, Santiago de Tudela, Siones, Sopeñano, Taranco, Ungo, Vallejo de Mena, Vallejuelo, Viérgol, El Vigo, Villanueva de Mena, Villasuso, Vivanco, La Abadía, Ahedo, Angostina, Antuñano, Las Arenas, Araduenga, Arza, La Azuela, Bárcena, Las Bárcenas de Campillo, Barriolaza, Barruso, El Berrón, Cantonad, Las Campas, Casadilla, Las Casetas, La Cayuela, Cereceda, Cerezo, Ciella, Cilieza, Cirión, Cozuela, Las Cuevas, Cristanes, Encima-Angulo, Las Fuentes, Haedillo, Palacio, Hoz de Mena, Las Islas, La Llosa, Lorcio, Luengas, La Llana, Llano de Mena, Martijana, La Mata, Mediavilla, Mercadillo, El Mirador de Entrambasaguas, Montiano, Nocedal, Opio, Orrantia, Oseguera, Ordejón de Mena, Ovilla, Palacio, Los Paradores, Los Portales, Quintanilla, La Ribera, Río de Mena, Ro, San Alberto, San Bartolomé, San Esteban, San Juan, San Martín, San Pelayo, Santa María Egipciana, Santa Olaja, Santiuste, San Pelayo, Sobreviñas, Tarriba, Urbaneja, Vallehermoso, Valluerca, La Vega y Ventades.
  
  O termin municipal de Valle de Mena ye trescruzato por os ríos Cadagua y Ordunte.
  
  Administración
  
  Reparto de concellers
  
  Alcaldes
  
  Vinclos externos 
   Pachina web oficial municipal.
  
  Localidaz d'a provincia de Burgos